பிரதம மந்திரியின் உஜ்வாலா யோஜனா எனப்படும் “ஏழைகளுக்கு எரிவாயு திட்டம்”. இத்திட்டத்தின் கீழ் கர்நாடகாவிலுள்ள 11 மில்லியன் வீடுகளில் ஒரு மில்லியன் வீடுகளுக்கு மட்டுமே இலவச எரிவாயு இணைப்பு வழங்கப்பட்டுள்ளது. இது வெறும் 8 சதவீதமே ஆகும். ஆனால், உத்தரப் பிரதேசத்தில் 2017ல் தேர்தல் நடைபெற்றபோது 16 சதவீத வீடுகளுக்கு இத்திட்டத்தின்கீழ் இலவச எரிவாயு இணைப்பு வழங்கப்பட்டிருந்தது. கர்நாடகாவில் 3.6 மில்லியன் வீடுகளில் கழிப்பறை கட்டப்பட்டுள்ளன. ( இது 30 சதவீத வீடுகளில் ஆகும்). உத்தரப் பிரதேசத்தில் 2.4 மில்லியன் கழிப்பறைகள்தான கட்டப்பட்டிருந்தன. எனினும், கர்நாடகாவில் தண்ணீர் ஒரு பெரும் பிரச்சினையாக உள்ளது. முந்தை பாஜக ஆட்சிகூட இப்பிரச்சினை தீர்க்கத் தவறியது. ஜன் தன் யோஜனா எனப்படும் பிரதம மந்திரியின் மக்கள் நிதி திட்டம் அல்லது வீட்டுக்கு ஒரு வங்கிக் கணக்கு திட்டம் பிரபலமடைவதற்கு முன்னரேயே கர்நாடகாவில் 60 சதவீத பெண்கள் ஏற்கெனவே வங்கிக் கணக்கு வைத்திருந்தனர். உ.பி-யில் இது 54 சதவீதமாகும்.